Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Uskollisuudesta tulee mieleen Avraham avinu, Isämme Aabraham.
Mutta 1. Mooseksen kirjasta käy ilmi, -
että myös hänen vaimonsa Saara oli uskollinen.
Hänkin oli kuuliainen Jumalalle.
Usko muutti hänen elämäänsä suuresti -
sekä tässä maailmassa että tulevassa.
Jatkamme Hebr. 11:stä, johon jäimme viimeksi.
Avataan Raamatun Heprealaiskirjeen luvusta 11 ja jakeesta 11.
Hepr. 11:11.
Viime kerran lopuksi puhuimme vähän Aabrahamista.
Nyt katsomme hänen vaimoaan Saaraa ja sitä, -
miten hänen uskonsa vaikutti koko maailmaan.
Jae 11: -
"Uskon kautta sai Saarakin voimaa -
suvun perustamiseen..."
Hän sai siemenen mieheltään.
Tällä kertaa hän tuli uskon kautta raskaaksi.
"...vieläpä yli-ikäisenä..."
Hän ei ollut enää hedelmällisessä iässä.
Se elämänvaihe oli ohi.
Hän ei voinut tulla luonnostaan raskaaksi.
Mutta uskon kautta tapahtui mahdoton.
Usko antaa meille suuren potentiaalin.
Sen, mitä emme voi luonnostamme tehdä, usko voi saada aikaan.
Saara synnytti, -
"...koska hän piti luotettavana sen, joka oli antanut lupauksen."
Raamatun periaate on tämä: -
Jos uskot, että Jumala on uskollinen, uskosi vahvistuu.
Jos olemme tottelemattomia, eli uskottomia, -
emme oikeasti usko Jumalaan.
Emme ota hänen sanojaan vakavasti. Emme pidä niitä totena.
Mutta Saara uskoi Jumalaan ja tarttui uskollaan hänen lupauksiinsa.
Jumala oli uskollinen ja teki ihmeen rikkoen luonnon lain.
Tämä vanha, hedelmällisen iän ohittanut nainen synnytti lapsen, -
"...koska hän piti luotettavana sen, joka oli antanut lupauksen".
Jae 12: -
"Sentähden syntyikin yhdestä miehestä..."
Sana "syntyi" on kreikassa monikossa.
Yhdestä miehestä ja hänen vaimostaan syntyi paljous.
"...syntyikin yhdestä miehestä, vieläpä kuolettuneesta, niin suuri paljous..."
Aabraham oli vanha mies ja "kuolettunut".
Me ajattelemme kuolemaa ja asian mahdottomuutta.
Sekä nainen että mies olivat jo ohittaneet hedelmällisen kauden.
Mutta uskon kautta heistä syntyi -
"niin suuri paljous, kuin on tähtiä taivaalla -
ja kuin meren rannalla hiekkaa, epälukuisesti [lukematon määrä]."
Näistä kahdesta hedelmällisen iän ohittaneesta vanhuksesta -
syntyi uskon kautta kansakunta, -
yhtä lukuisa kuin taivaan tähdet.
Sen jäseniä olisi yhtä lukematon määrä kuin hiekanjyviä rannalla.
Jumala tekee epätodennäköisiä asioita, kun hänen omansa uskovat.
Uskotko sinä Jumalan mahdollisuuksiin?
Haluatko olla kuten nämä ihmiset, jotka halusivat olla Jumalan käytössä -
ja osallisena hänen toimintaansa?
Jae 13: "Uskossa nämä kaikki kuolivat..."
Jumala antoi lupauksia kaikille mainitsemillemme ihmisille.
"Uskossa nämä kaikki kuolivat -
eivätkä luvattua saavuttaneet..."
He eivät saaneet sitä, mikä heille luvattiin.
He olivat "tunnustaneet olevansa vieraita ja muukalaisia maan päällä".
Voisimme sanoa, että tässähän on ongelma.
Jumalahan oli todistanut, että mainitut ihmiset -
olivat ottaneet Jumalan sanan ja lupaukset vastaan uskossa.
Uskosta seuraa aina jotain.
Jumala ei voi valehdella, ja hänen lupauksensa pitävät.
"Uskossa nämä kaikki kuolivat eivätkä luvattua saavuttaneet, -
vaan kaukaa he olivat sen nähneet ja sitä tervehtineet -
ja tunnustaneet olevansa vieraita ja muukalaisia maan päällä."
Onko tässä ongelmaa? Ei ole. Jatketaan lukemista.
"Sillä jotka näin puhuvat, -
ilmaisevat etsivänsä isänmaata."
He etsivät isänmaata, kotimaata.
He etsivät isiensä maata.
Heidän Isänsä on Jumala.
Heidän ei tarvinnut nähdä lupausten toteutuvan tässä maailmassa, -
koska heillä oli mielessään Jumalan valtakunta.
He eivät pahastuneet siitä, -
koska halusivat nähdä lupausten toteutuvan täyteydessään -
Isänsä maassa.
Näitä ihmisiä motivoi Jumalan läheisyys.
Jumalan lupauksista seuraa elämääsi kaksi asiaa.
Ensimmäinen on suurempi usko.
Kun elät kuuliaisena Jumalalle, saat korjata, mitä uskossa kylvät, -
eli näet hänen lupaustensa toteutuvan.
Toinen seuraus on uskon vahvistuminen.
Siksi Jumala asettaa sinut vaikeampiin olosuhteisiin.
Olet varmaan nähnyt TV:stä tietovisoja.
Jos ensimmäisen kierroksen kysymyksiin vastasi oikein, -
seuraavan kierroksen kysymykset olivatkin vaikeampia.
Uskon kasvaminen on samanlaista.
Nuorien uskovien uskoa tullaan koettelemaan.
Ei siksi, että epäonnistuisimme, vaan siksi että kasvaisimme.
Kun olet uskollinen koetuksessa, -
Jumala antaa sinulle kasvun, ja pääset suurempaan tehtävään.
Siinä on suurempi auktoriteetti ja merkitys ja suuremmat seuraukset.
Eli Jumala haastaa meitä kasvuun. Nämä ihmiset kasvoivat uskossaan.
Lopulta he eivät halunneet esimakua Jumalan lupauksesta tässä ajassa -
vaan sen täyteyden Jumalan valtakunnassa.
Näemme kohta, miksi.
Kun elämme Jumalalle uskollisina, uskomme kasvaa.
Koska olemme Jumalan lupausten vastaanottajia, -
opimme palvomaan.
Kun elämme täynnä uskoa, pystymme palvomaan häntä paremmin -
syvemmällä hengellisellä tasolla.
Vaeltaessamme uskossa uskon kasvamisen lisäksi -
kasvaa myös kykymme palvoa Jumalaa.
Palvonta ja ylistys muuttavat ihmistä eniten.
Minusta on ihana opettaa Jumalan Sanaa. Siinä on voima.
Se muuttaa ihmistä.
Mutta nämä muutokset auttavat ihmistä palvomaan paremmin.
Oikea kokemus palvonnasta muuttaa ihmistä eniten.
Hepr. 11:ssä kuvatut ihmiset tiesivät sen.
Lupausten vastaanottajina he tahtoivat -
tämän ajan lisäksi palvoa Jumalaa hänen valtakunnassaan.
Jae 13: -
He olivat "tunnustaneet olevansa vieraita ja muukalaisia maan päällä."
Jae 14: "Sillä jotka näin puhuvat, -
ilmaisevat etsivänsä isänmaata."
He halusivat olla Jumalan luona. Jae 15 kreikasta: -
"Ja jos he olisivat muistelleet sitä maata, josta olivat lähteneet, -
niin olisihan heillä ollut tilaisuus palata takaisin..."
Jos he olisivat muistelleet entistä maata, -
heillä olisi ollut tilaisuus palata.
Mihin tässä sananpaikassa pyritään?
Siinä tarkoitetaan, että kun unohdamme tämän maailman -
ja keskitymme vain ja ainoastaan Jumalan valtakuntaan, -
kun etsimme sen totuutta ja elämme sen todellisuudessa, -
silloin emme ajattele entistä elämäämme -
vaan päämääräämme, väkevän Jumalan täydellisyyttä.
Israelin lapset lähtivät Egyptistä kohti luvattua maata.
2. ja 4. Mooseksen kirjoista näkyy, -
että usein, ennen kuin Israelin lapset lankesivat, -
he olivat muistelleet elämäänsä Egyptissä.
He alkoivat puhua tämän maailman asioista, esim. Egyptin lihapadoista.
He tahtoivat palata sinne täyttämään vatsansa.
Ruokailun vaikutukset eivät kestä kovin kauan.
Muutaman tunnin kuluttua ateriasta haluaa syödä uudelleen.
Fyysisten tarpeidensa vuoksi he muistelivat Egyptin aikaa.
Heidän mielestään heidän tarpeensa täytettiin Egyptissä.
Meidän ei tarvitse huolehtia fyysisistä vaan hengellisistä tarpeistamme.
Jumalan lupausten avulla hengelliset tarpeemme täyttyvät aina.
Eli jos muistelemme entistä elämäämme tässä maailmassa, -
haluamme palata ajattelemaan maailman tavalla -
ja tavoittelemaan maailmallisia asioita. Ei niin.
Ollaan kuten Paavali, joka sanoo, -
että hän unohtaa takana olevan ja kurottaa eteenpäin kohti Jumalaa, -
ylöspäin kohti hänen valtakuntaansa.
On ihanaa, miten eri sananpaikat tukevat toisiaan.
Saamme niistä saman totuuden ja ilmestyksen, -
jotta voimme reagoida niihin oikein.
"Ja jos he olisivat muistelleet sitä maata, josta olivat lähteneet, -
niin olisihan heillä ollut tilaisuus palata takaisin; -
mutta nyt he pyrkivät parempaan, -
se on taivaalliseen.
"He pyrkivät parempaan."
Emme kaipaa mennyttä elämäämme, vaan pyrimme parempaan.
Mietitään myös kohdan asiayhteyttä.
Aina kun sana "parempi" on esiintynyt Heprealaiskirjeessä, -
siinä puhutaan Jumalan valtakunnasta.
Asia tuli esiin ensimmäistä kertaa kohdassa, -
jossa sanottiin, että tämän maailman tapahtumat olivat esikuvallisia.
Ne olivat vain esikuvia -
Jumalan valtakunnan ja taivaallisen temppelin totuuksista.
Katsotaan jaetta 16.
Se alkaa tärkeällä sanalla "mutta", "vaan" tai "sitä vastoin".
He eivät muistelleet mennyttä elämäänsä tai palanneet sinne, -
"...vaan nyt he pyrkivät parempaan, se on taivaalliseen."
Kun näemme Raamatussa sanan taivas, -
voimme siinä kohtaa ajatella Jumalan valtakuntaa.
Eli tässä sanotaan: Jos olemme uskollisia, -
mielessämme on Jumalan valtakunta.
Emme mieti mennyttä elämäämme vaan tulevaa.
Jumalan lupauksista tiedämme, mitä on tulossa.
"...mutta nyt he pyrkivät parempaan, -
se on taivaalliseen."
Tämä kohta rohkaisee minua suuresti.
Mietitään sitä hetki.
Sulje Raamattu hetkeksi ja mieti, -
mikä olisi Jumalan suurin lupaus sinulle.
Minkä hänen lupauksensa haluaisit toteutuvan juuri nyt?
Näemme nyt lupauksen, josta saamme iloita.
Jakeen 16 lopussa Jumala lupaa omilleen jotain ihmeellistä.
Ajattelepa elämääsi.
Tämä lukuhan käsittelee uskoa.
Elätkö sinä täynnä uskoa?
Jumala ei hyväksynyt sinua sillä perusteella, mitä olet tehnyt, -
vaan sillä perusteella, että olet ottanut vastaan ilosanoman -
ja että olet solminut liiton Messiaan kanssa.
Jumala ottaa sinut vastaan, koska hän ottaa Poikansa vastaan.
Kun hän ottaa Poikansa vastaan, hänen on otettava vastaan sinutkin.
Se on sopimus.
Saatat ottaa kotiisi jonkun ihmisen vastentahtoisesti.
Jumala ei ole sellainen. Sanassahan sanotaan: -
"...mutta nyt he pyrkivät parempaan, se on taivaalliseen.
Sentähden Jumala ei heitä häpeä..."
Jumala ei häpeä meitä. Eikö ole ihana lupaus?
Kun hän kutsuu meidät taloonsa, valtakuntaansa, hän ei häpeä meitä.
Sen sijaan hän iloitsee meistä -
Messiaan työn riittävyyden vuoksi.
En voi toistaa tarpeeksi, että Messiaan ristintyön vuoksi -
me olemme ikuisesti vanhurskaita.
Jeshuan vanhurskaus luetaan meidän hyväksemme.
Se on uusi luontomme. Niin Jumala meidät näkee.
Siksi tässä sanotaan: "Sentähden Jumala ei heitä häpeä, -
vaan sallii kutsua itseään heidän Jumalaksensa; -
sillä hän on valmistanut heille kaupungin."
Se kaupunki on Jerushalajim hadesha, uusi Jerusalem.
Tässä jaksossa viitataan yhä uudelleen Jumalan valtakuntaan.
Miten pahasti tyrinkään, Jumala ei minua häpeä.
Se johtuu siitä teologisesta totuudesta, -
ettei Jumala ota minua vastaan tekojeni perusteella -
vaan Messiaan ristintyön riittävyyden nojalla.
Siksi voin olla varma siitä, että minulle on valtakunnassa paikka.
Messiaan työn nojalla pääsen sinne. Siksi hän saa kaiken kunnian.
Koska pääsyni Jumalan valtakuntaan perustuu ristin riittävyyteen, -
voin olla asiasta varma.
Ikuisen määränpään lisäksi asialla on toinenkin puoli.
Ilosanoman vastaanottaneet saavat olla valtakunnassa ikuisesti.
Jos hylkäät ilosanoman, osasi on ikuinen tuomio.
Puhutaan asian toisesta puolesta.
Tuomio ei koske vain määränpäätäsi vaan elämääsi.
Saat joko palkan tai kärsit vahinkoa.
1. Kor. 3:ssa on hyvin tärkeä periaate.
Jumala on antanut sinulle lupauksia ja toteuttanut ne.
Jos eläisimme täysin hänen tahtonsa mukaisesti, -
kaikki palkinnot odottaisivat jo meitä.
Mutta jos ihmiset eivät ole Jumalalle kuuliaisia, -
he joutuvat kärsimään vahinkoa.
Jumalan tuomio kuuluu heille, eivätkä he saa palkkaa.
Mutta aina kun toimimme uskollisesti, -
nuo hyvät asiat kerätään ikään kuin varastoon meitä varten.
Jumala lupaa meille tässä jotain. Hän tuo ilmi Sanan totuutta siitä, -
että hän on puolellamme ja tahtoo siunata meitä niin ylenpalttisesti, -
että palkka jo odottaa meitä.
Älä anna vihollisen viedä sinulta niitä.
Meidän täytyy rukoilla, että kasvaisimme uskossa.
Se ei tarkoita laiskottelua.
Se ei tarkoita pelkkää pyyntöä: "Herra, vahvista uskoani."
Ei, vaan usko kasvaa askel kerrallaan.
Alettuamme soveltaa oppimaamme totuutta käytäntöön -
Jumala antaa meille toisen tilaisuuden.
Yksi kuuliaisuuden siunauksista on ilmestyksen lisääntyminen.
Jumala ei paljasta sinulle mitään, -
mitä et kykene ymmärtämään ja soveltamaan käytäntöön.
Hän ei anna sinulle lisää, ennen kuin olet kuuliainen sille, -
mitä jo kuulit.
Sitten hän kasvattaa sinua seuraavia tehtäviä varten.
Hän haluaa kasvattaa sinusta väkevän astian -
Jumalan valtakuntaan tässä ajassa.
Kiinnostaako sinua olla elävän Jumalan käytössä?
Kiinnostavatko sinua hänen tarkoitusperänsä elämällesi?
Vai torjutko Jumalan suunnitelmat?
Vai sanotko: "Minulle riittää, että pääsen taivaaseen."
Se on ymmärtämätön ajatus.
Siitä näkyy, ettet ymmärrä, mistä Jumalan valtakunnassa on kyse.
Et ymmärrä, miksi Messias kuoli puolestasi.
Hän ei tarkoittanut, että pääsisit juuri ja juuri taivaaseen.
Mitä Ilmestyskirjassa sanotaan Vähä-Aasian seurakunnille?
Jumala haluaa meidän olevan enemmän kuin voittajia.
Hän tahtoo antaa meille valtakuntansa voiton tässä maailmassa.
Koetko olevasi vieras ja muukalainen tässä maailmassa?
Vai sovitko tähän maailmaan liian hyvin?
Ajattelet kuin maailma, tavoittelet samaa kuin maailma.
Kuljet samaan suuntaan kuin maailma.
Luulet, että Jumala siunaa pyrkimyksesi. Ei.
Kyseessä ovat silloin langenneen maailman tarkoitusperät, -
eivät lunastuksen valtakunnan tarkoitusperät, -
valtakunnan, joka heijastaa Jumalan luonteenpiirteitä.
Jos olet niin viisas, että rukoilet: "Anna minun kasvaa uskossa", -
se tarkoittaa, että sinun pitää valmistautua palvelutyöhön.
Rukoile, etsi ja odota tilaisuuksia Jumalan palvelemiseen, -
tilaisuuksia olla siunauksena muille.
Sovella oppimaasi käytäntöön toisten avuksi.
Kun olet siunauksena toisille, Jumala siunaa sinua.
Sanassa sanotaan, että me olemme hänen tekonsa.
Hän pääsee tekemään meissä väkevästi työtä, -
kun olemme hänen käytössään toisten ihmisten hyväksi.
Siksi hän sanoo, että olemme maailman valkeus ja maan suola.
Jumala tahtoo muutoksia.
Miten Jumala on käyttänyt sinua toisten elämässä?
Niiden, joita tapaat joka päivä: -
perheesi, ystäviesi, työ- tai koulutovereidesi elämässä?
Muuttaako Jumala heitä sinun kauttasi?
Oletko vahvistamassa heidän uskoaan?
Valtakunnan perillinen on kiinnostunut sellaisista asioista.
Hän ymmärtää tämän maailman olevan väliaikainen.
Hän ymmärtää Jumalan valtakunnan iankaikkisuuden, -
ja hänen elämänsä perustuu ikuisiin arvoihin.
He ymmärtävät, että iankaikkisuus kuuluu Jumalan luontoon.
Jatkamme ensi viikolla Heprealaiskirjeen luvusta 11.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org ja LoveIsrael.eu.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen